Vinum Campanicum
Vinum Campanicum vel Campanum e Campania oritur, quae inter praecipuas vinorum Gallicorum regiones enumeratur. Hic autem nostro tempore vinum singulae speciei provenit, Latine Campanicum bullans appellatum. Per omnem fere terrarum orbem venundatur, sed in ipsa productionis regione emporia praecipua Durocortorum et Sparnacum habet. Agei in hac regione provenit et vinum rubrum, olim "Aynium" nuncupatum, et vinum bullans inter meliora Campaniae omnis aestimatum. Olim distinguebantur intra hac regione vinum Ayense, Altivilleriense, Pieriense, Sylleriense, Verzenense, Taïssiense, Monbrense. His omnibus magna parte oblitis, locum vini Ayensis hodie partim tenent coteaux Champenois.